**Personvernerklæring for Skagerak Kraft AS**

Skagerak Kraft sin kjernevirksomhet er produksjon og salg av egenprodusert fornybar vannkraft til kraftbørsen. I tillegg omsetter Skagerak Kraft grønne sertifikater.

Denne personvernerklæringen beskriver hvordan Skagerak Kraft AS samler inn og bruker personopplysninger samt hvilke personopplysninger som registreres. Skagerak Kraft ivaretar og beskytter de personopplysninger som registreres og behandler disse i samsvar med gjeldende lovgivning, herunder personopplysningsloven, personopplysningsforskriften og GDPR forordningen (General Data Protection Regulation).

**Behandlingsansvarlig**

Skagerak Kraft er ansvarlig for behandlingen av personopplysninger i forbindelse med alle tjenester som leveres av Skagerak Kraft. Skagerak Kraft har ansvar for at ansatte håndterer personopplysninger på en forsvarlig måte og i henhold til gjeldende regelverk.

**Hvorfor behandler vi dine opplysninger**

Skagerak Kraft registrerer og behandler de personopplysninger du oppgir ved inngåelse av eventuelle avtaler med selskapet samt informasjon om grunneiere knyttet til utbetaling av erstatninger og leie etc.

Hvis du er registrert som kontaktperson eller har registrert dine opplysninger ifm. messer eller liknende, er det også stor sannsynlighet for at Skagerak Kraft AS har lagret personopplysninger om deg.

| **Kategori av registrerte** | **Formål med behandlingen** | **Behandlingsgrunnlag** |
| --- | --- | --- |
| Grunneiere | Skagerak Kraft AS registrerer og behandler personopplysninger om deg som grunneier for å kunne oppfylle våre forpliktelser på en korrekt og sikker måte.  For å oppfylle våre forpliktelser om utbetaling av årlige erstatninger og/eller frikraft blir følgende personinformasjon registrert og behandlet i våre systemer:   * Navn og kontaktinfo * Adresse * Kontoinformasjon * Annet * Eiendomsinfo som gnr. og bnr.   Tilsvarende personopplysninger blir også registrert i forbindelse med kjøp av eiendom, fallrettigheter, rettslige skjønn etter vannkraftutbygginger, eller andre inngåtte avtaler der det er behov for å tinglyse disse avtalene/kontraktene.  For utbetaling av engangserstatninger avtalt med grunneiere, eller etter pålegg iflg. rettslige skjønn, registreres følgende personinformasjon:   * Navn og kontaktinfo * Adresse * Kontoinformasjon | Det er avtaler med deg som grunneier og de forhold Skagerak Kraft skal følge opp mot deg, som definerer hvilke opplysninger vi har behov for å registrere og behandle for å kunne følge opp krav i avtalen.  Behandlingsgrunnlaget er forankret i en kontrakt eller en juridisk forpliktelse. |
| Leverandører, entreprenører, konsulenter og rådgivere. Utdanningsinstitusjoner og andre samarbeidspartnere der det er deling av data. | Vi registrerer og behandler personinformasjon om deg som leverandør/entreprenør, konsulent/rådgiver, utdanningsinstitusjon eller annen type samarbeidspartner og eventuelt andre registrerte ansatte hos deg for å kunne evaluere alle tilbud og velge riktig samarbeidspartner.  Dette er nødvendig for å oppfylle en avtale som du er part i, og for å kunne gjennomføre tiltak på din anmodning før eventuell avtaleinngåelse.  Avhengig av type kontrakt eller avtale, vil følgende personinformasjon bli registrert om deg eller dine ansatte:   * Navn og kontaktinformasjon * Fødselsnummer, personnummer, bilde * Adresse * CV (utdanning og arbeidserfaring til ansatte, førerkort) | Dette er behandlinger vi må gjøre for å kunne oppfylle kontrakten/avtalen vi har med deg. Behandlingen er nødvendig fordi vi har en berettiget interesse i å administrere avtalene vi har med deg.  Du har også samtykket til behandlingen i forbindelse med kontrakts- /avtaleinngåelse. |
| Potensielle kunder | Vi har lagret navn og kontaktinformasjon om deg som har kontaktet oss på messer eller i forbindelse med andre møteplasser i bransjen (kurs, konferanser ol). | Dette er behandling som er nødvendig for å oppfylle vår berettigede interesse i å etablere nye kundeforhold og for å kunne kontakte deg som har vist din interesse for mer informasjon og oppfølgende samtaler. |

**Behandlingsgrunnlag**

Det er både lovfestede og avtalefestede krav som ligger til grunn for Skagerak Krafts behov for å registrere personopplysninger i våre systemer. Ved å bestille tjenester fra Skagerak Kraft og når et kontaktforhold eller en avtale opprettes, samtykkes det til at Skagerak Kraft innhenter, registrerer og behandler personopplysninger i henhold til denne personvernerklæringen.

**Hvordan samler vi inn opplysninger om deg?**

Personopplysninger om deg kan samles inn ved at du selv oppgir opplysningene når kontakt inngås og ved endringer i kontaktinformasjon. Dette kan skje via telefon eller epost til våre ansatte. Vi kan også få opplysningene dine i forbindelse med at du har kontaktet oss på messer eller i forbindelse med andre møteplasser i bransjen (kurs, konferanser ol).

Personopplysninger om deg kan også samles inn fra andre kilder, slik som kartverket.

**Hvem får tilgang til dine personopplysninger?**

Ansatte

Vi behandler dine personopplysninger konfidensielt, og det er som utgangspunkt kun våre ansatte som har rett til innsyn. Tilgang til systemer hvor personopplysninger er lagret gis kun til ansatte som har behov for dette for å sikre daglig drift. Tilgangen er begrenset ved bruk av individuelle brukernavn og passord. Alle ansatte i Skagerak Kraft signerer Taushetserklæring ved tiltredelse.

Databehandlere

Der det er nødvendig for å sikre administrasjonen av våre tjenester vil Skagerak Kraft gjøre tilgjengelig nødvendig personopplysninger for de selskapene som behandler personopplysninger på våre vegne (for eksempel Statnett og den lokale netteier). Når eksterne tjenesteleverandører behandler personopplysninger på vegne av Skagerak Kraft har de også taushetsplikt. Skagerak Kraft har da iverksatt tiltak i samsvar med gjeldende lovgivning for å beskytte de personopplysningene som behandles av eksterne tjenesteleverandører.

Utlevering av opplysninger til tredjepart

Skagerak Kraft utleverer ikke personopplysninger til utenforstående unntatt når utlevering av personopplysningene skjer:

a) med samtykke fra den opplysningen gjelder (fullmakt)

b) med hjemmel i lov eller forskrift gitt med hjemmel i lov (strømleverandør)

c) etter pålegg fra domstol eller annen myndighet

d) som ledd i betalingsinnkreving hvor det foreligger saklig grunn (inkassobyrå)

En slik utlevering skjer blant annet til Statnett og den lokale netteier når disse forestår den tekniske eller administrative driften av våre tjenester. Skagerak Kraft er ansvarlig for at slik tredjepart overholder Skagerak Krafts krav til behandling og bruk av personopplysninger.

**Sikring av personopplysninger**

Skagerak Kraft oppbevarer personopplysninger i henhold til gjeldende lovgivning og har til enhver tid tiltak for å sikre kravene til konfidensialitet, tilgjengelighet og integritet. Slike tiltak inkluderer blant annet tilgangskontroll og taushetsplikt.

**Sletting av personopplysninger**

Skagerak Kraft vil etterstrebe og slette eller anonymisere alle personopplysninger når selskapet ikke lenger har et saklig behov for lagring av opplysningene. Eksempler på slike situasjoner kan være:

* At vår kontrakt eller avtale med deg er sagt opp av en av partene og vi dermed ikke har forpliktelser overfor deg som kunde og/eller grunneier.
* At du eventuelt trekker ditt samtykke for behandling av personopplysninger tilbake.
* At vi har oppfylt vårt formål om å opprette kontakt i etterkant av en messe eller lignende.

**Dine rettigheter**

Du kan til enhver tid kreve innsyn i de opplysninger som Skagerak Kraft har registrert om deg. Du kan også be om retting og sletting av personopplysninger i samsvar med gjeldende lovgivning, og du har rett til å protestere mot vår behandling av dine personopplysninger.

Dersom du har samtykket til at vi kan behandle dine personopplysninger kan du når som helst trekke ditt samtykke tilbake.

De personopplysningene som vi behandler på bakgrunn av ditt samtykke eller for å oppfylle en avtale med deg, og som vi har fått fra deg, har du rett til å få utlevert i et format som egner seg for gjenbruk. Dette kalles rett til dataportabilitet.

Dersom du ikke er fornøyd med vår behandling av dine personopplysninger kan du klage på denne, enten til oss eller til Datatilsynet.

**Personvernombud**

Skagerak Kraft har ikke opprettet eget personvernombud. Spørsmål angående personvernvern håndteres av behandlingsansvarlig (Konserndirektør Produksjon og Energiforvaltning) i samarbeid med juridisk ansvarlig og selskapets personvernrådgiver.

**Personvern og informasjonskapsler**

Når du besøker våre nettsider vil nettleseren din laste ned informasjonskapsler ("cookies"). Dette er små tekstfiler som utveksles mellom nettleseren din og våre nettsider som brukes for å få nettstedet til å fungere best mulig.

Som nettbruker kan du velge å avvise lagring og bruk av informasjonskapsler ("cookies"). Vi anbefaler Post- og teletilsynets nettside nettvett.no for beskrivelse av hvordan du kan akseptere eller avvise informasjonskapsler ("cookies").

**Revisjon av personvernerklæring**

Skagerak Kraft reviderer personvernerklæringen dersom det er behov for endring av vår behandling av personopplysninger eller ved endringer i lover eller forskrifter som krever endringer i personvernerklæringen.

* Sist revidert: Juni 2023

Dersom du mener det foreligger brudd på retningslinjer kan du klage til Datatilsynet, kontaktinformasjon og annen informasjon finnes på [www.datatilsynet.no](http://www.datatilsynet.no).

**Slik kontakter du oss**

Forespørsel om innsyn i registrerte opplysninger sendes til [firmapost.kraft@skagerakenergi.no](mailto:firmapost.kraft@skagerakenergi.no) eller til:

Skagerak Kraft AS  
Postboks 80  
3901 Porsgrunn

Sentralbordet til Skagerak Energi 35 93 50 00 kan også kontaktes for henvendelser om innsyn i registrerte opplysninger.

All oppfølging av forespørsler vil bli besvart skriftlig, og opplysningene sendes til registrert adresse i folkeregisteret.

----------------------------------------------------------------------------------------------------------------------

Aktuelle endringer:

Juni 2023: Oppdatert med implementering av utdanningsinstitusjoner og andre samarbeidspartnere der det er viktig med deling av informasjon.

Mai 2021: Kvalitetssikret innhold og gjort små justeringer i tabellen og rad for Småkraftkunder. Fellesbetegnelsen på kategori av registrerte er endret fra «Småkraftkunder» til «Eksterne produksjon-/forbrukskunder».

April 2019: Ny

Des. 2019: Rettet opp feil rundt småkraftkunder og næringskunder i tabellen. Satt inn nytt kapittel om personvernombud. Flyttet avsnitt om kontaktinformasjon til slutten av dokumentet.